Έλενος της Ηπείρου

Ο Έλενος ήταν πρίγκιπας του Βασιλείου της Ηπείρου κατά την ελληνιστική περίοδο. Ήταν γιος του περιβόητου βασιλιά Πύρρου και της Βιρκέννας, κόρης του Βαρδύλλιος από την Ιλλυρία.Πλούταρχος, «Βίοι Παράλληλοι: Πύρρος», §9

Σε πολύ νεαρή ηλικία συνόδεψε τον πατέρα του στη φιλόδοξη εκστρατεία του στην Ιταλία.Marcus Junianus Justinus, «Επιτομή της Φιλιππικής Ιστορίας του Πομπήιου Τρόγου», 18.1 Θεωρείται πως ο Πύρρος, ευχαριστημένος με τις επιτυχίες του στη Σικελία, σκόπευε να εγκαταστήσει εκεί το γιο του ως βασιλιά. Ωστόσο το ρεύμα της τύχης άλλαξε. Όταν ο Πύρρος αναγκάστηκε να εγκαταλείψει τόσο τη Σικελία όσο και την Ιταλία, άφησε τον Έλενο στον Τάραντα, μαζί με το Μίλωνα, επικεφαλής της φρουράς που έμεινε εκεί, να φυλάει τη μοναδική πόλη που απέμεινε υπό την εξουσία του.Marcus Junianus Justinus, «Επιτομή της Φιλιππικής Ιστορίας του Πομπήιου Τρόγου», 25.3  Λίγο καιρό αργότερα τους ανακάλεσε στην πατρίδα, εξαιτίας των νέων ευκαιριών επέκτασης που παρουσιάστηκαν στη Μακεδονία και τη Νότια Ελλάδα.

Ο Έλενος συνόδεψε τον πατέρα του στην εκστρατεία που πραγματοποίησε στην Πελοπόννησο το 272 π.Χ. Μετά τη μοιραία νυχτερινή επίθεση στο Άργος, η οποία στοίχισε στον Πύρρο τη ζωή, ο Έλενος έπεσε στα χέρια του Αντίγονου Γονατά, ο οποίος όμως του φέρθηκε με μεγαλοψυχία και τις τιμές που άρμοζαν στη θέση του. Τελικά τον έστειλε με ασφάλεια πίσω στην Ήπειρο, όπου μετέφερε τα λείψανα του πατέρα του.Marcus Junianus Justinus, «Επιτομή της Φιλιππικής Ιστορίας του Πομπήιου Τρόγου», 25.5Πλούταρχος, «Βίοι Παράλληλοι: Πύρρος», §33 και §34 Μετά το περιστατικό αυτό δεν διαθέτουμε άλλες πληροφορίες για το πρόσωπό του.

 Δείτε επίσης 
Δυναστεία των Αιακιδών
Αρχαία Ήπειρος
Ελληνιστική Περίοδος

 Πηγές 
Αρχαίες

Σύγχρονες
William Smith, «Dictionary of Greek and Roman Biography and Mythology», (1870), Λήμμα: Helenus

Κατηγορία:Δυναστεία των Αιακιδών